Okresná prokuratúra Bardejov 
Kellerova 7, 085 43 Bardejov 	

Sp. zn. : Pv 299/11/7701	Bardejov, 23.11.2012
EEČ : 2-54-15-2012

U Z N E S E N I E

Trestná vec:	obvinený XXXXX 
Zločin:	Vydieranie podľa § 189 odsek 2 písmeno b, odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov a iné

Rozhodol: 	prokurátor Okresnej prokuratúry Bardejov
Podľa § 215 odsek 1 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v presne nezistenej dobe v mesiaci október 2010 sa ml. XXXXX na sociálnej sieti XXXXX skontaktoval s poškodenou ml. XXXXX, nar. XXXXX v XXXXX, trvale bytom XXXXX, XXXXX, okr. XXXXX, o ktorej vedel, že na sociálnej sieti XXXXX vystupuje pod XXXXX, ktorej opakovane písal aby mu poslala fotografie svojho tela hore bez, lebo ak tak neurobí, tak spraví z nej kurvu, niečo jej spraví, nakoľko vie kde býva a príde k nej domov a že je v piči, zároveň jej nadával do súk, štetiek a kuriev, načo poškodená zo strachu o svoj život a zdravie si sama odfotila svoje telo od pása nahor nahé a v spodnej bielizni, kde tieto fotky zaslala zo svojej emailovej adresy XXXXX XXXXX na jeho emailovú adresu XXXXX ktorý ju asi týždeň po doručení uvedených fotografií prostredníctvom sociálnej siete XXXXX nútil aby sa odfotila celá nahá, pričom jej uviedol, že ak tak neurobí, tak rozpošle jej fotky ktoré mu poslala jej priateľom na pokeci, kde s touto jeho požiadavkou poškodená nesúhlasila, načo XXXXX neoprávnene porušil tajomstvo tohto obrazového záznamu tým, že rozposlal priateľom poškodenej na sociálnej sieti XXXXX jej fotky, ktoré mu zaslala a taktiež na sociálnej sieti XXXXX neoprávnene vytvoril profil s menom XXXXX XXXXX, kde medzi v profilovými fotkami použil fotografie na ktorých je poškodená od pása nahor nahá a v spodnej bielizni, kde s týmto profilom požiadal poškodenú a jej priateľov o priateľstvo,
lebo je nepochybné, že skutok nespáchal obvinený
Odôvodnenie:
Uznesením vyšetrovateľa Okresného riaditeľstva PZ, Odboru kriminálnej polície XXXXX zo dňa 03.05.2011 sp. zn. XXXXX bolo začaté trestné stíhanie a vznesené obvinenie ml. XXXXX pre zločin vydierania podľa § 189 ods. 1, ods. 2 písm. b) Trestného zákona s poukazom na § 139 ods. 1 písm. a) Trestného zákona, zločin výroby detskej pornografie podľa § 368 ods. 1 Trestného zákona a prečin poškodzovania cudzích práv podľa § 376 Trestného zákona, pre skutok, ktorý je uvedený vo výrokovej časti tohto uznesenia.

	Vykonaným dokazovaním, výsluchom obvineného ml. XXXXX, obv. XXXXX, výsluchom svedkov a listinnými dôkazmi bolo preukázané, že skutok, pre ktorý bolo začaté trestné stíhanie a vznesené obvinenie ml. XXXXX nespáchal obvinený ml. XXXXX.

	V danom prípade vykonaným vyšetrovaním bolo zistené, že obv. XXXXX po vznesení obvinenia popieral spáchanie skutku, ktorý sa mu kládol za vinu a pred vyšetrovateľom vypovedal, že používal nick s názvom XXXXX, pričom žiadny iný na pokeci nepoužíval. Z emailových adries používal adresu XXXXX pričom iné adresy nepoužil. Ďalej vypovedal, že na facebooku mal vytvorený profil s názvom XXXXX XXXXX a iný zriadený nemal. Internet mali doma zriadený až v novembri 2010 od spoločnosti XXXXX.

	Na základe príkazu Okresného súdu XXXXX zo dňa 05.05.2011 bola vykonaná dňa 06.05.2011 domová prehliadka v byte ktorý užíval obv. XXXXX, pri ktorej obv. vydal vyšetrovateľovi osobný počítač, mobilný telefón a pevný disk, ktoré potom boli predmetom znaleckého skúmania znalcov z odboru elektronika odvetvie počítačové programy - softwér. Podľa záverov znaleckých posudkov v rámci znaleckého skúmania neboli zistené žiadne skutočnosti súvisiace s vyšetrovaným skutkom.

	Podľa správy spoločnosti XXXXX XXXXX bola dňa 26.11.2010 uzatvorená zmluva s XXXXX na pripojenie na internetovú službu miesta XXXXX  XXXXX XXXXX. Internetová služba bola poskytovaná odo dňa podpísania zmluvy.

	Na základe príkazu Okresného súdu XXXXX zo dňa 18.04.2012 bola vykonaná dňa 23.04.2012 domová prehliadka v byte XXXXX, pri ktorej majiteľka bytu vydala vyšetrovateľovi osobný počítač, notebooky a mobilné telefóny, ktoré potom boli predmetom znaleckého skúmania znalcov z odboru elektronika odvetvie počítačové programy - softwér. Vykonanou domovou prehliadkou boli zabezpečené dôkazy pre vznesenie obv. XXXXX, ktorý pri výsluchu dňa 23.04.2011 priznal spáchanie skutku v celom rozsahu. Vypovedal, že na komunikáciu s poškodenou XXXXX si vytvoril na sociálnej sieti pokec nový XXXXX z dôvodu, aby pri komunikácii s poškodenou si poškodená myslela, že komunikuje so svojim kamarátom XXXXX, ktorý ju poznal. Výpoveď obv. XXXXX bola potvrdená aj vykonanými znaleckými posudkami z odboru elektronika odvetvie počítačové programy.

Podľa § 215 ods. 1 písm. c/ Trestného poriadku prokurátor zastaví trestné stíhanie ak je nepochybné, že skutok nespáchal obvinený.

V danom prípade bolo preukázané, že skutok pre ktorý bolo začaté trestné stíhanie a  vznesené obvinenie ml. XXXXX nespáchal obvinený ml. XXXXX, ale obv.  XXXXX. Z uvedeného dôvodu bolo potrebné rozhodnúť tak, ako je to uvedené vo výrokovej časti tohto uznesenia. 
Poučenie:
 Proti tomuto uzneseniu je prípustná sťažnosť, ktorú možno podať do troch dní odo dňa jeho oznámenia na Krajskú prokuraturu v Prešove prostredníctvom tunajšej okresnej prokuratúry. Sťažnosť má odkladný účinok.

JUDr. Juraj Jevčák
prokurátor